text: प्रदेश अध्यक्ष श्री पाण्डेय ने कहा कि प्रदेश की भाजपा सरकार योगी जी के नेतृत्व विकास पथ पर बढ़ रही है। अनुपूरक बजट में पूर्वांचल एक्सप्रेस-वे, बाबा विश्वनाथ मंदिर के मार्गो सहित विभिन्न योजनाओं के लिए धन का बंदोबस्त किया तथा खर्च की समय-सीमा का निर्धारण करके विकास की गति को तीव्रगामी बनाया है। शिक्षा, स्वास्थ्य, सुरक्षा और स्वच्छता प्रदेश सरकार के एजेण्डे में शीर्ष पर है। इसके साथ ही सांस्कृतिक केन्द्रों का विकास सरकार की प्राथमिकता है। श्री पाण्डेय ने चर्चा के दौरान कहा कि भाजपा की नीति एवं नियत स्पष्ट है, जिसके मूल में जनकल्याण की प्रतिबद्धता है।